18.12.2014.

**SAOPŠTENJE ZA MEDIJE**

**Koalicija 'Pod lupom' predstavila preporuke za izmjenu izbornog zakonodavstva BiH**

Koalicija 'Pod lupom' predstavila je danas na press konferenciji u Sarajevu svoj Finalni izvještaj o nestranačkom posmatranju Opštih izbora 2014. Izvještaj na 40 strana donosi rezultate nadgledanja sveukupnog ambijenta u BiH prije, tokom i nakon izbora, ali i preporuke za izmjenu izbornog zakonodavstva.

Preporuke Koalicije 'Pod lupom' imaju za svrhu ponuditi određena unapređenja izbornog procesa, a nastale su kao rezultat dugoročnog posmatranja svih segmenata izbornog procesa.

Najveći dio preporuka se odnosi na unapređenje i efikasnost samog izbornog procesa: skraćivanje rokova od dana raspisivanja izbora pa do objave konačnih rezultata, unapređenje načina imenovanja i obuka članova u lokalnim izbornima komisijama, pravljenje temeljne promjene u načinu imenovanja i obuka članova biračkih odbora, te sprečavanje 'trgovine' mjestima u biračkim odborima.

Neophodno je usvajanje Kodeksa ponašanja tokom izborne kampanje kojim bi se sprječila zloupotreba javnih resursa. Takođe, neophodno je unaprijediti sistem finansijske kontrole političkih stranaka, ne samo u izbornoj godini. Kada je u pitanju sam izborni dan i proces glasanja i brojanja, predložena su određena rješenja koja treba da smanje prostor za eventualne manipulacije i zloupotrebe.

Koalicija će u narednom periodu nastaviti da zagovara ove preporuke i njihovu ugradnju u izborno zakonodavstvo Bosne i Hercegovine.